ร้าน sweet stories สาขา Suandok Park ตั้งอยู่ข้างร้านแมคโดนัลล์ใน Suandok Park เลย ตัวร้านมีสองชั้นเป็นร้านเล็กๆ ชั้นแรกที่นั่งจะเป็นบาร์ ชั้นสองจะมีทั้งบาร์และโต๊ะนั่งประมาณ 6-7 โต๊ะ มีไวไฟฟรีติดรหัส ตัวร้านเปิดทุกวันตั้งแต่ 10 โมงเช้ายันสี่ทุ่ม เมนูและราคาเหมือน sweet stories สาขาแรก มาสาขานี้ครั้งแรกเลยลองไปสองอย่าง น้ำดื่มไม่ฟรีขวดละ 10 บาท
- Lava Set 90 บาท เป็น chocolate lava 60 บาทแต่งหน้าด้วยไอศกรีมวานิิลลาและวิปครีมหวาน ตัว chocolate lava อร่อยกลางๆหวานไม่มากกลิ่นของช๊อคโกแลตก็ไม่มาก ไอศกรีมไม่เด่น วิปครีมไม่หอมมันเท่าที่ควรแต่หวานนิดๆ ให้ 3.3/5
- Vanilla Chouxcream 60 บาท แป้งกรอบไม่แข็งแต่ไม่หอมเนย รสจืดๆตัวครีมวานิลลาแทบไม่มีกลิ่นเลย หวานน้อยมากๆเหมือนกินครีมธรรมดา ไม่ค่อยอร่อยนัก ให้ 2.7/5
ร้านนี้เป็นร้านสาขาของร้านหลังมอ รสชาติก็ไม่ต่างกับสาขาแรกซักเท่าไหร่ แต่ถ้าพูดถึงในแง่ของราคาและปริมาณถือว่าเป็นอีกร้านที่ไม่แพงและคุ้มราคาอยู่เหมาะเป็นตัวเลือกที่จะพาคนรู้จักมาเลี้ยงได้